ປຶ້ມຫົວສີແດງຂອງລີມິ

Mozammel Haque Neogi

Yusuf Ali Noton

ລີມິ ເປັນເດັກນ້ອຍທີ່ມັກລອງເຮັດສິ່ງໃໝ່ໆ ຢູ່ສະເໝີ. ລາວບໍ່ມັກຢູ່ບ່ອນເກົ່າ ແຕ່ມັກແລ່ນຫຼິ້ນເຄື່ອນໄຫວໄປມາຢູ່ເລື້ອຍໆ!

ມື້​ນີ້, ລາວ​ເຫັນ ຈິ​ຕູ ກຳ​ລັງ​ອ່ານ​ປຶ້ມ​ຢູ່. ແລະ ໃນ​ຂະ​ນະ​ທີ່ ຈິ​ຕູ ເປີດ​ປຶ້ມອ່ານຢູ່ນັ້ນ...

ລີມິ ຈິ່ງໄດ້​ເຂົ້າໄປຍາດ​ເອົາ​ປື້ມເລັ້ມນັ້ນ! ເມື່ອເປັນແນວນີ້ ຈິຕູ ກໍ່ບໍ່​ສາ​ມາດ​ອ່ານໄດ້ເລີຍ.

ມື້​ຕໍ່​ມາ, ລີມິ ກໍ່ຍັງເຮັດ​ຄື​ເກົ່າ​ອີກ. ລາວ​ເວົ້າຂຶ້ນວ່າ, “ຂ້ອຍ​ຢາກ​ອ່ານປຶ້ມ. ເອົາ​ປຶ້ມ​ຫົວ​ສີ​ແດງ​​ມາໃຫ້​ຂ້ອຍ.”

ຈິຕູ ຈິ່ງເວົ້າຂຶ້ນວ່າ, “ຂ້ອຍກຳລັງອ່ານປຶ້ມຫົວສີແດງຢູ່, ລີມິ. ໃຫ້ເຈົ້າເລືອກເອົາປຶ້ມຫົວອື່ນກ່ອນເດີ້.” “ບໍ່, ບໍ່, ເອົາປຶ້ມສີແດງມາໃຫ້ຂ້ອຍ!” ລີມິ ຮ້ອງໄຫ້ຂຶ້ນ. "ຂ້ອຍຢາກອ່ານປຶ້ມຫົວສີແດງນັ້ນ!”

"ໄດ້ໆ!​ເອົາໄປເລີຍ! ຂ້ອຍຈະອ່ານປຶ້ມຫົວສີຂຽວກໍ່ໄດ້, " ຈິຕູ ຖອນຫາຍໃຈ. "ບໍ່, ບໍ່, ປຶ້ມຫົວສີຂຽວ ຂ້ອຍກະຊິເອົາຄືກັນ. ຂ້ອຍຢາກອ່ານໝົດທັງສອງຫົວ!"

ປຶ້ມຖືກເອົາໄປເທື່ອລະເລັ້ມ, ລີມິ ເອົາປຶ້ມໄປຈົນໝົດເລີຍ.​ ຈິຕູຄິດວ່າ ປ່ອຍໃຫ້ເປັນແບບນີ້ຕໍ່ໄປບໍ່ໄດ້ແລ້ວ. ຂ້ອຍຈະເຮັດຈັງໃດດີນໍ້?​

ທັນໃດນັ້ນ, ຈິຕູ ຈື່ໄດ້ວ່າ ພໍ່ຂອງລາວເຄີຍເຮັດປຶ້ມໃຫ້ໃນແບບຂອງລາວເອງ. ດັ່ງນັ້ນ ຈິຕູຈຶ່ງຕັດສິນໃຈລອງເຮັດປຶ້ມໃຫ້ ລີມິ ໃນແບບດຽວກັນ. ເມື່ອ ຈິຕູ ເຮັດສຳເລັດແລ້ວ, ລາວກໍ່ຮ້ອງຂຶ້ນວ່າ, "ລີມິ, ຂ້ອຍມີສິ່ງພິເສດຈະເອົາໃຫ້ເຈົ້າ!"

ລີມິ ຫົວຂຶ້ນດ້ວຍຄວາມດີໃຈສຸດຂີດ. ລາວໄດ້ຂໍເຈ້ຍ ແລະ ອຸປະກອນລະບາຍສີຈາກ ຈິຕູ.

ລີມິ ໄດ້ເຮັດປຶ້ມຂອງຕົນເອງ ແລະ ໄດ້ເອົາໃຫ້ ຈິຕູ ເບິ່ງ. "ວ້າວ, ລີມິ!" ຈິຕູ ຮ້ອງຂຶ້ນ. "ປຶ້ມຂອງເຈົ້າງາມຫຼາຍແທ້ໆ!"

ຕອນນີ້ ລີມິ ກໍ່ມີສິ່ງທີ່ມັກອັນໃໝ່ແລ້ວ. ລາວມັກການເຮັດປຶ້ມດ້ວຍຕົນເອງ ແລະ ກໍ່ມັກອ່ານປຶ້ມພວກນັ້ນ.

ແລະ ປຶ້ມ​ຫົວ​ສີ​ແດງ ກໍ່ຍັງຈະເປັນເລັ້ມ​ທີ່​ດີ​ທີ່​ສຸດ​ສະເໝີ ໃນ​ບັນ​ດາ​ປຶ້ມທັງໝົດ! ແຕ່ ຈິ​ຕູ ເດ໋? ຕອນ​ນີ້ ລາວ​ສາ​ມາດອ່​ານ​ໄດ້​ແລ້ວ​ບໍ່?

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story Rimi's Red Book, Author: Mozammel Haque Neogi . Illustrator: Yusuf Ali Noton. Published by Room to Read, https://storyweaver.org.in/stories/37745-rimir-lal-boi © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: BovilavanhChanthachone, Soupavanh, Keobounma, Noudmila, and Phadsady